જીવનને એના સાચાં અર્થમાં જીવવાની અને માણવાની ક્ષમતા આપણે ધીમે-ધીમે ગુમાવતા જઈએ છીએ, કેટલી હદ સુધી આપણું જીવન કૃત્રિમ બની ગયું છે! ક્યાંય મૌલિકતા કે નવીનતા આજે આપણને જોવા મળતાં નથી. દરેક વસ્તુ કૃત્રિમ બનતી જાય છે. આપણું હાસ્ય પણ આજે કેટલું બનાવટી બની ગયું છે! કન્સિલ્ડ વાયરિંગના જમાનામાં આપણે જીવી રહ્યા છીએ. એની સાથે આપણી લાગણીઓ, ભાવનાઓ બધું જ કન્સિલ્ડ બનતું જાય છે. જીવન જીવવાનો આનંદ, તરવરાટ અને પ્રસન્નતા ભાગ્યે જ ક્યાંક જોવા મળતાં હોય છે.